Bihardancsháza Polgármesterétől

**ELŐTERJESZTÉS**

Bihardancsháza Község Önkormányzata Képviselő-testületének

2022. december 14-i soros ülésére

**Tárgya:** 2023. évi belső ellenőrzési témakör javaslata

**Előterjesztő**: Balku Tamás polgármester

**Előterjesztést készítette**: Sólyomné Bernát Magdolna

**Az előterjesztést véleményezi**: Ügyrendi Bizottság

Az elfogadáshoz egyszerű/minősített többség szükséges

Bihardancsháza Polgármesterétől

ELŐTERJESZTÉS

Bihardancsháza Község Önkormányzata Képviselő-testületének

2022. december 14 -i ülésére

Tárgy: 2023. évi belső ellenőrzési témakör javaslata

A Belső ellenőrzés a kockázatelemzés alapján segíti az önkormányzat számára legnagyobb kockázatot rejtő folyamatok, feladatok, tevékenységek ellenőrzését, figyelemmel kísérését.

A kockázatkezelés célja az önkormányzat működésében és gazdálkodásában rejlő kockázatok felmérése, valamint a beazonosított kockázatok csökkentésére vagy megszüntetésére alkalmas intézkedések meghatározása. A kockázatok felméréséből következtethetünk arra, melyek azok a területek, ahol 2023-ban ajánlatos lenne a Belső ellenőrzést végezni. A kockázatelemzés és felmérés célja megállapítani az önkormányzatnál előfordulható kockázatának mértékét, jelentőségük szerinti sorba állítását annak alapján, hogy mekkora az egyes kockázatok bekövetkezési valószínűsége, és azok milyen hatással lehetnek a szervezetre, ha valóban felmerülnek. A magas kockázatú rendszereket gyakrabban kell ellenőrizni.

Az ellenőrzések tekintetében magas prioritású rendszerek beazonosításához nemcsak a kockázatértékelést kell figyelembe venni, hanem más lehetséges tényezők hatását is értékelni kell (pl. a vezetőség kérései stb.).

AHivatal kockázatelemzését a kockázati tényezők és azok súlya alapján kell elvégezni. 10 olyan tényező került meghatározásra, amely hatással lehet a rendszer működésére. Minden fő folyamatra az értékelést el kell végezni, meg kell határozni az egyes kockázati tényezők rendszerekre gyakorolt hatását (súlyként kifejezve).

***Kockázati tényezők:***

***1. Bevételek***

1) Alacsony

2) Közepes

3) Magas

***2. Informatikai támogatottság hiánya***

1) rossz

2) Közepes

3) kitűnő

**Súly: 5**

***3. Szabályozás összetettsége***

1) Kicsi

2) Közepes

3) Nagy

**Súly: 5**

***4. Változás / Átszervezés***

1) Stabil rendszer, kis változások

2) Kis változások, de nem rendszeresek vagy jelentősek

3) A munkatársak személyét, a szabályozást és a folyamatokat érintő, jelentős változások

**Súly: 4**

***5. Pénzügyi szabálytalanságok valószínűsége***

1) Kicsi

2) Közepes

3) Nagy

**Súly: 4**

***6. Csalás, hamisítás, korrupció***

1) Adott területen alacsony mértékű a bekövetkezésének valószínűsége

2) Adott területen közepes mértékű a bekövetkezésének valószínűsége

3) Adott területen magas mértékű a bekövetkezésének valószínűsége

**Súly: 3**

***7. Vezetőség aggályai a rendszer működését illetően***

1) Alacsony szintű

2) Közepes szintű

3) Magas szintű

**Súly: 3**

***8. Képzettség és tapasztalat***

1) Nagyon tapasztalt és képzett

2) Közepesen tapasztalat és képzett

3) Kevés vagy semmilyen tapasztalat és képzettség hiánya

**Súly: 3**

***9. Tévedések valószínűsége***

1) Kicsi

2) Közepes

3) Nagy

**Súly: 3**

***10. Előző ellenőrzés óta eltelt idő***

1) 1 évnél kevesebb

2) 1-2 év

3) 2-4 év

4) 4-5 év

5) 5 évnél több

**Súly: 2**

A kockázatok ***bekövetkezésének valószínűségét*** a kockázati tényező terjedelme és az alkalmazott súly szorzataként kapjuk meg. A kapott eredmény alapján besoroljuk a bekövetkezés valószínűségét alacsony (38-59), közepes (60-79) illetve magas (>80) osztályokba.

##### Kockázati tényezők és alkalmazott súlyozás

|  |  |  |  |  |
| --- | --- | --- | --- | --- |
| **Sor-szám** | **Kockázati tényező** | **Kockázati tényező terjedelme** | **Alkalmazott****Súly** | **Pontha-****tár** |
| 1. | Bevételek | 1 - 3 | 6 | 6 - 18 |
| 2. | Informatikai támogatottság hiánya | 1 - 3 | 5 | 5 - 15 |
| 3. | Szabályozás összetettsége | 1 - 3  | 5 | 5 - 15 |
| 4. | Változás / átszervezés | 1 - 3 | 4 | 4 - 12 |
| 5. | Pénzügyi szabálytalanságok valószínűsége | 1 - 3 | 4 | 4 - 12 |
| 6. | Csalás, hamisítás, korrupció | 1 - 3 | 3 | 3 - 9 |
| 7. | Vezetőség aggályai | 1 - 3 | 3 | 3 - 9 |
| 8. | Képzettség és tapasztalat | 1 - 3 | 3 | 3 - 9 |
| 9. | Tévedés valószínűsége | 1 - 3 | 3 | 3 - 9 |
| 10. | Előző ellenőrzés óta eltelt idő | 1 - 5 | 2 | 2 - 10 |

MINIMÁLIS PONTSZÁM 38 MAXIMÁLIS PONTSZÁM 118

Elvégeztük az önkormányzat fő folyamatainak rangsorolását a kockázati tényezők mértéke és a hozzájuk rendelt súlypont alapján, a mellékelt táblázat szerint. A súlyozott pontszám alapján 2 magas, 8 közepes és 6 alacsony prioritású területet találtunk. Az ellenőrzés gyakoriságát tekintve a magas prioritású területeket háromévente, a közepest négyévente, az alacsony besorolásút pedig ötéves ciklusokban ajánlott ellenőrizni. 2023. évben elsősorban azokra a magas és közepes prioritású területekre kell a hangsúlyt fektetni, ahol az előző ellenőrzéstől eltelt idő indokolja az ellenőrzés elvégzését. Ezek alapján **Belső ellenőrzési témakörnek 2023. évben** a következő területek valamelyikét javaslom:

* **Szabályozottság(82 pont)**
* Vagyongazdálkodás (67 pont)

Kérem a tisztelt Képviselő-testületet, hogy előterjesztésemet megtárgyalni szíveskedjenek.

Bihardancsháza, 2022. november 24.

 Balku Tamás sk.

 polgármester

Melléklet

Az önkormányzat fő folyamatainak rangsorolása

a kockázati tényezők mértéke és a hozzájuk rendelt súlypont alapján:

|  |  |  |  |  |
| --- | --- | --- | --- | --- |
| Sorszám | Fő folyamatok | Kockázati tényezők mértéke | Pontszám | Prioritás |
| Bevételek | Informatikai támogatottság hiánya | Szabályozás összetettsége | Változás/ átszervezés | Pénzügyi szabálytalanságok valószínűsége | Csalás, hamisítás, korrupció | Vezetőség aggályi | Képzettség és tapasztalat | Tévedések valószínűsége | Előző ellenőrzés óta eltelt idő |
|  | *Alkalmazott súly* | *6* | *5* | *5* | *4* | *4* | *3* | *3* | *3* | *3* | *2* |  |  |
| 1. | Szabályozottság | 1 | 1 | 3 | 3 | 3 | 1 | 3 | 3 | 3 | 1 | 82 | M |
| 2. | Költségvetés tervezése, teljesítése | 3 | 1 | 1 | 2 | 1 | 1 | 1 | 2 | 2 | 1 | 60 | K |
| 3. | Erőforrásokkal való gazdálkodás | 3 | 1 | 1 | 1 | 2 | 1 | 1 | 1 | 1 | 2 | 56 | A |
| 4. | Beruházási, felújítási tevékenység | 1 | 1 | 3 | 1 | 2 | 2 | 1 | 1 | 1 | 4 | 61 | K |
| 5. | Közbeszerzési eljárások lebonyolítása | 1 | 1 | 1 | 1 | 1 | 1 | 1 | 1 | 1 | 5 | 46 | A |
| 6. | Uniós forrásból megvalósított feladatok végrehajtása | 3 | 1 | 2 | 2 | 2 | 2 | 1 | 1 | 1 | 1 | 66 | K |
| 7. | Könyvvezetés, beszámolás | 3 | 1 | 2 | 2 | 2 | 1 | 1 | 2 | 3 | 1 | 72 | K |
| 8. | Bizonylati és okmányfegyelem | 3 | 1 | 2 | 1 | 1 | 1 | 1 | 2 | 1 | 1 | 58 | A |
| 9. | Vagyongazdálkodás | 3 | 1 | 1 | 1 | 2 | 2 | 2 | 2 | 1 | 3 | 67 | K |
| 10. | Szociális ellátások | 1 | 1 | 2 | 1 | 1 | 1 | 1 | 2 | 1 | 4 | 52 | A |
| 11. | Házipénztár | 3 | 1 | 3 | 3 | 2 | 2 | 1 | 2 | 2 | 1 | 81 | M |
| 12. | Kötelezettségvállalás | 3 | 1 | 1 | 2 | 3 | 2 | 1 | 2 | 1 | 2 | 70 | K |
| 13. | Előirányzat felhasználás | 1 | 1 | 1 | 2 | 2 | 1 | 1 | 2 | 1 | 1 | 49 | A |
| 14. | Adatszolgáltatások | 1 | 1 | 2 | 3 | 1 | 1 | 1 | 2 | 2 | 1 | 57 | A |
| 15. | Általános forgalmi adóval kapcsolatos elszámolások | 3 | 1 | 3 | 3 | 2 | 1 | 2 | 2 | 1 | 1 | 78 | K |
| 16. | Működési bevételek  | 31 | 1 | 3 | 2 | 2 | 2 | 3 | 2 | 2 | 1 | 73 | K |

**Határozati javaslat**

../2022. (XII. .) Kt. határozat

Bihardancsháza Község Önkormányzatának Képviselő-testülete az önkormányzat 2023. évi belső ellenőrzési témaköreként a „Szabályozottság (82 pont)” ellenőrzését határozza meg.

**Határidő:** 2023. december 31.

**Felelős:** polgármester, jegyző